Seun sterf toe hy uit trein valArgieffoto Volgens die inligting, wat saam met ŉ foto van die kind wyd versprei word, is Reagon Payne Woensdagmiddag dood nadat hy glo deur rowers van ŉ bewegende trein naby die Tygerberg-stasie gestamp is. Sy liggaam is glo later onder ŉ brug gevind. Kapt. FC van Wyk, woordvoerder van die polisie, het egter die bewerings ontken. “Ons kan bevestig dat ŉ 15-jarige seun dood is toe hy per ongeluk uit ŉ bewegende trein geval het wat van Bellville na Kuilsrivier gery het,” het Van Wyk gesê. “Die seun het naby ŉ oop deur gestaan en naby Stikland uitgeval. Hy is nie beroof nie en geen gemene spel word vermoed nie. ŉ Geregtelike doodsondersoek is geopen.” Die polisie wou nie bevestig of die oorlede seun wel Reagon Payne is nie.